Document ID: /roh_data/filtered/fineweb-2-filterrobots_roh.jsonl.gz/48295

Ils biatlets svizzers han in nov chautrenader: Remo Krug. El daventa successur da ses cumpatriot Alexander Wolf che turna en sia patria, uschia communitgescha Swiss-Ski.
Il Tudestg ha in'experientscha da 38 onns sco trenader da biatlon. Tranter auter è el stà chautrenader dals biatlets austriacs ed ha recaltgà cun quels duas medaglias olimpicas a Sotschi.
Per il Biatlon en Svizra vegnan ils proxims onns fitg interessants ed jau ma legrel dad esser ina part da quai ed pudair gidar da sviluppar il Biatlon tar Swiss-Ski.
Il proxim pass saja da sa preparar il meglier pussaivel sin l'emprima cuppa mundiala 2023 en Svizra ed il campiunadi mundial dus onns pli tard a Lai.